আইসিএসই পরীক্ষার খাতা ১৯৭০ সাল পর্যন্ত ইংল্যান্ডেই দেখা হত?

ওয়েব ডেস্ক: ১৯৭০ সাল পর্যন্ত আইসিএসই (Indian Cetrificate of secondary education) পরীক্ষার খাতা ইংল্যান্ডে (England) দেখা হত? শুধু সেখান থেকে প্রশ্ন হত তা নয়। উত্তরপত্রও সেখান থেকে সংশোধন করে আনা হত। দ্য ইন্ডিয়ান সার্টিফিকেট অফ সেকেন্ডারি এডুকেশনের ব্রিটিশ যুগের এডুকেশন সিস্টেম থেকে উদ্ভব। ভারতীয় ভাষা ছাড়া যে কোনও পেপারের পরীক্ষার প্রশ্ন ও উত্তরপত্র যাচাই হত ইংল্যান্ডেই।

শিল্পপতি আনন্দ মহিন্দ্রা সম্প্রতি জানিয়েছেন, স্বাধীনতার ২৩ বছর পরেও এই ব্যবস্থা চলেছিল। তিনি চতুর্থ অটলবিহারী বাজপেয়ী মেমোরিয়াল লেকচার দেন গত বছরের মার্চ মাসে। সেখানে স্মৃতিচারণা করে তিনি জানান, কীভাবে স্কুলের প্রধান শিক্ষক তা বিতরণ করতেন। নির্দিষ্ট সময়ের পর উত্তরপত্র সংগ্রহ করে নেওয়া হত। তাঁর স্কুল কোনও প্রাইভেট স্কুল ছিল না। কোনও মিশনারিজ পরিচালিত ছিল না। তিনি বলেন, আমরা আত্মবিশ্বাস হারিয়ে ফেলেছিলাম।